Vyf ontsnap in NoordwesArgieffoto Vyf gevangenes het Woensdag uit aanhouding by die Rooigrond-gevangenis, buite Mahikeng in Noordwes, ontsnap. Tshidi Mapole, woordvoerder van die departement van korrektiewe dienste, het gesê ŉ volskaalse soektog na die ontsnaptes is van stapel gestuur en een van die gevangenes is reeds aangekeer. “ŉ Ondersoek is van stapel gestuur om die omstandighede rakende die ontsnapping te bepaal. Meer inligting sal bekendgemaak word sodra die voorlopige ondersoek afgehandel is,” het Mapole gesê. Mapole het gesê die departement werk nou saam met die polisie om na die vier gevangenes te soek wat steeds op vrye voet is. Die departement sal binnekort foto’s en meer inligting oor die ontsnaptes uitreik.